送孫公素朝奉還臺
作者：郭祥正
朝代：宋

paragraphs: 暑雨正鬰陶，流汗坐深甑。
忽聞公素來，清風先滿徑。
高談别後事，琳瑯發吾聽。
聽之復何如，五月冰雪瑩。
况逢至治朝，日月開二聖。
大臣用老成，羣辟要方正。
如公亦幾人，尚未擢諫諍。
浮舟每經年，山川寓幽興。
皇皇歲華晚，曳屣漫吟咏。
行矣勿徘徊，金門待新命。